આ મામલાએ એટલું જોર પકડ્યું હતું કે સ્વાસ્થ્ય મંત્રી સિદ્ધાર્થનાથ સિંહને બાળકોનાં મોત પર ખુલાસો કરવો પડ્યો હતો. એમાંય એમનાં એક નિવેદન પર તો ઘણી બધી ટીકા પણ કરવામાં આવી હતી. મંત્રીએ કહ્યું હતું કે ઓગષ્ટમાં તો બાળકો મૃત્યુ પામે જ છે. એમાં નવી વાત શું છે. 6 દિવસોમાં 64નાં મોત પરથી ધ્યાન હટાવવા એમને જણાવવું પડ્યું કે 2014માં ઓગષ્ટ મહિનામાં 567 બાળકોનાં મોત થયાં. 2015માં ઓગષ્ટમાં જ 668 બાળકોનાં મોત થયાં છે અને 2016માં ઓગષ્ટ મહિનાએ જ 587 બાળકોનાં જીવ લઇ લીધાં છે. એટલે કે દરરોજ 19થી 20 બાળકોનાં મોત થઇ રહ્યાં છે.